Julkaistu: 7.6.2011 10:03
Adobe Systems korjasi Flash Playerin haavoittuvuuden, jota on käytetty hyökkäyksessä Googlen Gmail-palvelua vastaan. Asiasta kertoo eWeek.
Sähköpostipalvelujen murtajilta katosi yksi väylä sunnuntaina, kun ohjelmistoyhtiö Adobe Systems paikkasi toisto-ohjelmisto Flash Playerin haavoittuvuuden.
Tärkeäksi luokiteltuhttp://www.adobe.com/support/security/bulletins/apsb11-13.html korjaus ilmestyi kesken normaalin päivitysrytmin ohjelmiston Windows-, Mac-, Linux- ja Solaris-versioille. Androidin Flash saa paikkauksen myöhemmin tällä viikolla.
Cross-site scripting -tyyppinen haavoittuvuus oli jo rikollisten käytössä. Adobe vahvisti uutispalvelu eWeekillehttp://www.eweek.com/c/a/Security/Adobe-Patches-XSS-ZeroDay-Flaw-in-Flash-Used-in-Google-Gmail-Attack-166249/, että aukon avulla on murrettu Googlen Gmail-sähköpostipalvelun tilejä. Uhreja on lähestytty sähköpostilla, jossa on ollut haitallinen verkkolinkki.
Kyseessä on eri hyökkäys kuin Googlen julkisesti ilmoittama. Tietoturvayhtiö Trend Micro on lisäksi huomauttanut, että konnat koettelevathttp://www.itviikko.fi/uutiset/2011/06/07/rikollisia-piisaa-myos-hotmailiin-ja-yahoo-mailiin/20117973/7 myös Hotmail- ja Yahoo Mail -palveluja erilaisin keinoin.
Adobe selvittää edelleen haavoittuvuuden vaikutusta pdf-ohjelmistoihin Readeriin ja Acrobatiin. Ainakaan yhtiö ei ole havainnut hyökkäyksiä niitä vastaan.
Adoben suositut ohjelmistot kiinnostavat rikollisia paljon. Aikaisemmin keväällä toista Flashin haavoittuvuuttahttp://www.itviikko.fi/uutiset/2011/03/22/adobe-paikkasi-pikavauhtia-flashin/20113987/7 käytettiin hyväksi tunnetussa hyökkäyksessähttp://www.itviikko.fi/uutiset/2011/03/18/rsa-varoittaa-asiakkaita-murrosta/20113825/7 tietoturvayhtiö RSA:ta vastaan. Flashin ohella haitalliset pdf-tiedostot ovat olleet yleinen ongelma.
Uusi Flash-aukko, uusi hyökkäys
Adobe aloitti Flash-korjaukset Chromesta